Shahrisabz shahrining tarixiy qismini obodonlashtirish, koʻkalamzorlashtirish va saqlash departamentini tashkil etish toʻgʻrisida
(resolution, 2026-05-22)

Shahrisabz shahrining tarixiy qismida maydonlar, koʻchalar, parklar, favvoralar va boshqa tashqi obodonlashtirish obyektlarini obodonlashtirish ishlarini tashkil etish hamda boshqarishni yanada takomillashtirish, shuningdek ignabargli va manzarali oʻsimliklar qimmatli turlarining saqlanishini taʼminlash, Shahrisabz shahrining tarixiy qismini namunali tarzda saqlash maqsadida Vazirlar Mahkamasi qaror qiladi: 1. Qashqadaryo viloyati hokimligining Shahrisabz shahar hokimligi huzurida Shahrisabz shahar Obodonlashtirish boshqarmasini (keyingi oʻrinlarda — Boshqarma) tashkil etish toʻgʻrisidagi taklifi qabul qilinsin. 2. Quyidagilar Boshqarmaning qoʻshimcha vazifalari etib belgilansin: shaharsozlik va sanitariya normalari va qoidalariga muvofiq Shahrisabz shahrining tarixiy qismidagi maydonlar, koʻchalar, parklar, favvoralarning obodonlashtirish obyektlarini hamda boshqa tashqi obodonlashtirish obyektlarini saqlash va ulardan foydalanish ishlarini oʻz vaqtida va sifatli tashkil etish; koʻkalamzorlashtirish obyektlarini saqlash va ulardan foydalanish, daraxtlarni, butalarni, gullarni parvarish qilish va koʻkalamzorlashtirilgan maydonchalarni taʼmirlash uchun zarur agrotexnika ishlarini amalga oshirish; obodonlashtirish obyektlarini saqlash, ulardan foydalanish ishlarining oʻz vaqtida va sifatli bajarilishini tashkil etish, mukammal va joriy taʼmirlashga doir pudrat shartnomalari tuzish hamda sunʼiy sugʻorish tizimlari, nasos stansiyalari, quduqlar, yoʻl va yoʻlkalar qattiq qoplamalarining zarur sanitariya va texnik holatda boʻlishini taʼminlash; arxitektura inshootlaridan foydalanish, ularni joriy va mukammal taʼmirlash, shuningdek tegishli sanitariya va texnik holatda saqlash; ignabargli va manzarali oʻsimliklarning qimmatli turlarini saqlash, ulardan foydalanish hamda ularni saqlab qolish ishlarining oʻz vaqtida va sifatli bajarilishini tashkil etish, yashil maysalarni saqlash, ularning zararkunandalariga va kasalliklariga qarshi kurashishga doir kompleks agrotexnika tadbirlarini, xizmat koʻrsatiladigan hududni yanada koʻkalamzorlashtirish va obod qilish chora-tadbirlarini amalga oshirish; zamonaviy asbob-uskunalar va texnologiyalarni joriy etgan holda tashqi yoritish tarmoqlarini, sunʼiy sugʻorish va favvoralar tizimlarini saqlash va ulardan foydalanish. 3. Quyidagilar: 2016-yilda Shahrisabz shahrining tarixiy qismini obodonlashtirish, koʻkalamzorlashtirish va saqlash departamentini taʼminlash uchun maxsus avtotransport vositalari va asbob-uskunalar roʻyxati 3-ilovaga muvofiq tasdiqlansin. 6. Belgilansinki, Shahrisabz shahar Obodonlashtirish boshqarmasi oʻz faoliyatini Vazirlar Mahkamasining “Respublika aholi punktlarini obodonlashtirish ishlarini tashkil etishni takomillashtirish chora-tadbirlari toʻgʻrisida” 2013-yil 10-yanvardagi 4-son qarorida belgilangan tartibga muvofiq amalga oshiradi. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin. T/r Texnikaning nomi Talab etiladigan texnika soni(ta) Sotib olish uchun zarur boʻlgan mablagʻlar (mln soʻm) 1. Tirkamali traktor 2 120,0 2. Tirkamali minitraktor 2 55,0 3. Sugʻorish-yuvish mashinasi 2 189,1 4. “Isuzu” teleskopik minora 1 149,5 5. “Isuzu” samosvali 2 173,0 6. Avtokran (22 metr) 1 286,0 7. WAN damasi 1 25,1 8. Kompressor 1 22,0 9. Payvandlash agregati 2 20,0 10. Karcher 8 64,0 11. Maysa oʻrish mashinasi 36 100,8 Hammasi 58 1 204,5